बाल ठाकरे की पुण्यतिथि पर श्रद्धांजलि देने पहुंचे देवेंद्र फडणवीस, शिवसेना के कार्यकर्ताओं ने लगाये नारे  
बाल ठाकरे की पुण्यतिथि पर भी नजर आया बीजेपी-शिवसेना का तनाव
देवेंद्र फडणवीस के पहुंचते ही शिवसेना के कार्यकर्ताओं ने लगाये नारे 
बीजेपी से पहले शिवसेना-कांग्रेस और NCP ने भी दी श्रद्धांजलि
महाराष्ट्र के पूर्व मुख्यमंत्री देवेन्द्र फडणवीस रविवार को जब शिवाजी पार्क में बाल ठाकरे को उनकी 7वीं पुण्यतिथि पर श्रद्धांजलि देने के बाद लौट रहे थे तब शिवसेना के कुछ कार्यकर्ताओं ने उनके खिलाफ नारेबाजी की. शिवसेना के कुछ कार्यकर्ता पूर्व मुख्यमंत्री के काफिले के नजदीक आकर विधानसभा चुनाव प्रचार के दौरान उनके (फडणवीस के) नारे- ‘मैं वापस लौटूंगा (मुख्यमंत्री के रूप में), को मराठी में लगाने लगे.' साथ ही उन्होंने ''सरकार कुनौची? शिवसेना ची'' (सरकार किसकी? शिवसेना की) के नारे भी लगाये. फडणवीस और उनके काफिले में शामिल कई वरिष्ठ नेता इस पर कोई प्रतिक्रिया दिए बगैर आगे बढ़ गये. 
#WATCH Maharashtra: Slogan of "Sarkar kunauchi? Shiv Sena chi" (Whose government? Shiv Sena's) raised by Shiv Sena workers, when BJP leader Devendra Fadnavis was leaving after paying tributes to Balasaheb Thackeray on his death anniversary today, in Mumbai. pic.twitter.com/AbsA5Gm1f5
शिवसेना के संस्थापक को शिवाजी पार्क में श्रद्धांजलि देने के लिए जब फडणवीस पहुंचे, उस वक्त उद्धव ठाकरे के निजी सहायक मिलिंद नारवेकर को छोड़कर शिवसेना का कोई भी नेता वहां मौजूद नहीं था. इससे पहले फडणवीस ने शिवसेना के दिवंगत संरक्षक के कुछ ओजस्वी भाषणों का वीडियो ट्वीट कर उन्हें श्रद्धांजलि दी.
आमचे प्रेरणास्थान, हिंदूहृदयसम्राट माननीय बाळासाहेब ठाकरे यांना स्मृतिदिनी शत शत प्रणाम ! pic.twitter.com/8DG9Deyydk
वहीं बीजेपी से पहले शिवसेना, कांग्रेस और एनसीपी के नेता भी बाला ठाकरे को श्रद्धांजलि देने पहुंचे. बीजेपी से पहले शिवाजी पार्क पहुंचे शिवसेना, कांग्रेस और एनसीपी ने एक बार फिर से यह सन्देश दिया गया कि तीनों पार्टियां राज्य में सरकार बनाने के लिए गंभीर हैं. 
बाल ठाकरे की पुण्यतिथि पर शिवसेना एक बार फिर से शक्तिप्रदर्शन करती नज़र आई. शिवसेना पहले ही एनडीए की बैठक से बाहर हो चुकी है और अब लोकसभा और राजयसभा में विपक्ष के साथ बैठने वाली है. ऐसे में अब पार्टी भी खुले तौर पर कांग्रेस एनसीपी से नज़दीकियां बढ़ाती नज़र आ रही हैं. साथ ही यह भी उम्मीद की जा रही है कि इस हफ्ते दिल्ली में सोनिया गांधी और शरद पवार की बैठक के बाद महाराष्ट्र में नई सरकार की स्थापना जल्दी कर दी जाएगी.